Národná rada Slovenskej republiky

## **VI. volebné obdobie**

Číslo: CRD-1360/2012

**130a**

# **S p o l o č n á s p r á v a**

výborov Národnej rady Slovenskej republiky o výsledku prerokovania vládneho návrhuzákona, ktorým sa mení a dopĺňa zákon č. 250/2007 Z.z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov a ktorým sa menia a dopĺňajú niektoré zákony (tlač **130)** v druhom čítaní

Výbor Národnej rady Slovenskej republiky pre hospodárske záležitosti ako gestorský výbor k vládnemu návrhuzákona, ktorým sa mení a dopĺňa zákon č. 250/2007 Z.z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov a ktorým sa menia a dopĺňajú niektoré zákony (tlač **130)** (ďalej len „gestorský výbor“) podáva Národnej rade Slovenskej republiky podľa § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov (ďalej len „rokovací poriadok“) spoločnú správu výborov Národnej rady Slovenskej republiky.

**I.**

Národná rada Slovenskej republiky uznesením z 26. júla 2012 č. 138 pridelila predmetný návrh zákona na prerokovanie týmto výborom:

Ústavnoprávnemu výboru Národnej rady Slovenskej republiky

Výboru Národnej rady Slovenskej republiky pre financie a rozpočet

Výboru Národnej rady Slovenskej republiky pre hospodárske záležitosti a

Výboru Národnej rady Slovenskej republiky pre pôdohospodárstvo a životné prostredie.

Výbory prerokovali návrh zákona v lehote určenej uznesením Národnej rady Slovenskej republiky.

**II.**

Poslanci Národnej rady Slovenskej republiky, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona (§ 75 ods. 2 rokovacieho poriadku).

**III.**

Návrh zákonaodporúčali Národnej rade Slovenskej republiky schváliť:

* Ústavnoprávny výbor Národnej rady Slovenskej republiky uznesením zo 4. septembra 2012 č. 77.
* Výbor Národnej rady Slovenskej republiky pre financie a rozpočet uznesením zo 6. septembra 2012 č. 65.
* Výbor Národnej rady Slovenskej republiky pre hospodárske záležitosti uznesením zo 6. septembra 2012 č. 60.
* Výbor Národnej rady Slovenskej republiky pre pôdohospodárstvo a životné prostredie uznesením zo 4. septembra 2012 č. 31.

**IV.**

Z uznesení výborov Národnej rady Slovenskej republiky pod bodom III tejto správy vyplývajú nasledovné pozmeňujúce a doplňujúce návrhy:

1. V čl. I 1. bode sa slová „§ 3 ods. 1 písm. c) zákona č. 656/2004 Z. z. o energetike a o zmene niektorých zákonov“ nahrádzajú slovami „§ 88 ods. 1 zákona č. 251/2012 Z. z. o energetike a o zmene a doplnení niektorých zákonov“.

Ide o legislatívno-technickú pripomienku, v poznámke pod čiarou uvedený zákon je nahradený novým zákonom o energetike, ktorý schválila Národná rada Slovenskej republiky ako tlač č. 66 uznesením č. 149 zo dňa 31. 7. 2012.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

***Gestorský výbor odporúča schváliť***

1. V čl. I 4. bod znie:

„4. V § 19 ods. 2 písm. g) úvodnej vete sa slová „Komisiu Európskych spoločenstiev (ďalej len „Komisia“)“ nahrádzajú slovami „Európsku komisiu“.“.

Ide o legislatívno-technickú pripomienku, ktorou sa odstraňuje nenáležitá legislatívna skratka „Komisia“, nakoľko v texte zákona na inom mieste sa vyskytuje legislatívna skratka „komisia“, čo spôsobuje neprehľadnosť zákona (jediné rozlíšenie je malé a veľké písmeno) a súčasne sa zosúlaďuje právny text s terminológiou zavedenou Lisabonskou zmluvou.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

***Gestorský výbor odporúča schváliť***

1. V čl. I 5. bode v nadpise § 21 sa slovo „opatrenia“ nahrádza slovom „opatrenie“.

Ide o legislatívnu pripomienku, plurál v nadpise nekorešponduje s obsahom § 21, ktoré neupravuje viacero druhov predbežných opatrení.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

***Gestorský výbor odporúča schváliť***

1. V čl. I 5. bode v § 21 ods. 1 sa vypúšťa slovo „porušiteľa“.

Ide o legislatívno-technickú pripomienku, ktorou sa v súlade s judikatúrou súdneho dvora Európskej únie (C-61/05) odstraňuje pojmová nepresnosť, slovo „porušiteľ“ je nadbytočné.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

***Gestorský výbor odporúča schváliť***

1. V čl. I 5. bode v § 21 ods. 2 sa slová „nariadi upustenie“ nahrádzajú slovami „nariadi predávajúcemu, aby upustil“.

Ide o legislatívno-technickú pripomienku, ktorou sa odstraňuje právna neurčitosť  a precizuje sa právny text v súlade so smernicou Európskeho parlamentu a Rady 2009/22/ES a platným znením § 2 písm. b) zákona č. 250/2007 Z. z. o ochrane spotrebiteľa v znení neskorších predpisov. Pojem predávajúci je vymedzený v § 2 písm. b) zákona o ochrane spotrebiteľa.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

***Gestorský výbor odporúča schváliť***

1. V čl. I 5. bode v § 21 ods. 2 sa vypúšťa posledná veta.

Ide o legislatívno-technickú pripomienku, ktorou sa spresňuje právny text. Použité slovné spojenie „dotknutá osoba“ je nenáležité a právne neurčité vo vzťahu k zákonu č. 71/1967 Zb. o správnom konaní v znení neskorších predpisov, ktorý používa pojmy: účastník konania a zúčastnená osoba, ako aj vo vzťahu k smernici Európskeho parlamentu a Rady 2009/22/ES. Z uvedeného dôvodu je posledná veta nadbytočná.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

***Gestorský výbor odporúča schváliť***

1. V čl. I 5. bode v § 21 ods. 3 tretej vete sa za slovo „vydal“ vkladá čiarka.

Gramatická pripomienka; povinnosť pre nadriadený orgán orgánu dozoru je rozhodnúť do piatich dní od doručenia námietok.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

***Gestorský výbor odporúča schváliť***

1. V čl. I 5. bode v § 21 ods. 4 sa slovo „zaniká“ nahrádza slovom „zanikne“.

Legislatívna pripomienka.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

***Gestorský výbor odporúča schváliť***

1. V čl. I sa za 7. bod vkladajú nové body 8 a 9, ktoré znejú:

„8. V § 25 ods. 1 písm. b) sa slovo „Komisiou“ nahrádza slovami „Európskou komisiou“.

9. V § 25 ods. 4 sa slovo „Komisii“ nahrádza slovami „Európskej komisii“.“

Doterajšie body 8 až 12 sa označujú ako body 10 až 14.

Ide o legislatívno-technickú pripomienku, ktorou sa zohľadňuje prvá pripomienka stanoviska.

**Ústavnoprávny výbor NR SR**

**Výbor NR SR pre financie a rozpočet**

**Výbor NR SR pre hospodárske záležitosti**

**Výbor NR SR pre pôdohospodárstvo a životné prostredie**

***Gestorský výbor odporúča schváliť***

Gestorský výbor odporúča hlasovať o pozmeňujúcich a doplňujúcich návrhoch nasledovne:

**o bodoch 1 až 9** spoločne s odporúčaním **s c h v á l i ť.**

**V.**

Gestorský výbor na základe stanovísk výborov k predmetnému návrhu zákona vyjadrených v ich uzneseniach uvedených pod bodom III tejto správy a v stanoviskách poslancov gestorského výboru vyjadrených v rozprave k tomuto návrhu zákona

**odporúča Národnej rade Slovenskej republiky**

vládny návrhzákona, ktorým sa mení a dopĺňa zákon č. 250/2007 Z.z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov a ktorým sa menia a dopĺňajú niektoré zákony

**s c h v á l i ť v** znení schválených pozmeňujúcich a doplňujúcich návrhov uvedených v tejto správe**.**

Spoločná správa výborov Národnej rady Slovenskej republiky o výsledku prerokovania návrhu zákona v druhom čítaní bola schválená uznesením z 11. septembra 2012 č. 67.

Týmto uznesením výbor zároveň poveril spravodajcu predložiť návrhy podľa §  81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky.

Bratislava 11. septembra 2012

Ján **H u d a c k ý**, v.r.

predseda Výboru NR SR pre

hospodárske záležitosti